stanford-oval/wikipedia huggingface dataset:
ספיידרמן בקולנוע
היקום הקולנועי של מארוול

ב-5 בפברואר 2015, סרטי סוני ואולפני מארוול שחררו הצהרה משותפת לפיה ספיידרמן יופיע ביקום הקולנועי של מארוול, כאשר הדמות תופיע בסרט נוסף של היקום הקולנועי וכן בסרט משלה, וזהו אתחול מחודש לכל סרטי דמות שהיו, בכך נדחו על הסף תוכניות להפיק סרט המשך לספיידרמן המופלא 2.
היקום הקולנועי של מארוול > קפטן אמריקה: מלחמת האזרחים

בשנת 2016 יצא הסרט "קפטן אמריקה 3", או בשמו האחר: "הנוקמים 2.5". הסרט מבוסס על הקומיקס "מלחמת האזרחים" של מארוול קומיקס, ובגלל שהכריזו שבסרט זה הדמות של ספיידרמן של טום הולנד יופיע, כך יהיה והיה. הדמות והשחקן הופיעו למשך קצת יותר מרבע שעה באמצעו של הסרט, והביאו אות סיפורו כהשפעה מרכזית לסרט הסולו של הדמות ביקום הקולנועי של מארוול, שיצא שנה אחר הסרט הזה, בשנת 2017.
היקום הקולנועי של מארוול > ספיידרמן: השיבה הביתה (2017)

לפי הסכם שנחתם בין איימי פסקל מאולפני סוני לבין נשיא אולפני מארוול קווין פייגי, דמותו של ספיידרמן תופיע קודם באחד מסרטי היקום הקולנועי של מארוול לפני שתזכה לסרט משלה, שייצא לאקרנים ביולי 2017. לדבריו של פייגי, סרט הסולו של ספיידרמן לא יבסס את סיפור מקורו של ספיידרמן, כפי שנעשה בסרטים הקודמים.
ב-23 ביוני 2015 הוכרז רשמית שהשחקן הבריטי הצעיר טום הולנד יגלם את ספיידרמן בסרט משלו בבימויו של ג'ון וואטס, וכי הוא יופיע לראשונה בסרט "קפטן אמריקה: מלחמת אזרחים". ג'ון פרנסיס דיילי וג'ונתן מ. גולדשטיין נשכרו כתסריטאים לסרט הצפוי. בסרט ספיידרמן הצפוי לוהקו טום הולנד כספיידרמן, זנדאיה לוהקה לתפקיד נשי ראשי ומריסה טומיי לוהקה לגלם את הדודה מי.
באפריל 2016 נודע שהסרט ייקרא "Spiderman: Homecoming". ביוני 2016 התחילו צילומי הסרט באטלנטה. ב-5 ביולי 2017 יצא הסרט לאקרנים בישראל.
היקום הקולנועי של מארוול > הנוקמים: סוף המשחק

ספיידרמן של טום הולנד ביקום הקולנועי של מארוול היה דקות ספורות בסרט, יותר גדול מהופעתו ב"קפטן אמריקה: מלחמת האזרחים", אך יותר קטן מהופעתו ב"הנוקמים: מלחמת האינסוף", הסרט הקודם ל"סוף המשחק". למרות זאת, לאחר סוף גורלו בסרט הקודם, "מלחמת האינסוף", הספיידרמן של היקום הקולנועי של טום הולנד הגיע בסוף הסרט לצד כל האחרים שמתו בסרט הקודם על ידי ת'אנוס, בקרב הסופי של הסרט.
בסוף הסרט כל הדמויות החשובות היו בהלווייתו של טוני, ובכך גם פיטר (ספיידרמן, טום) וכך הסתיים הסרט המצליח.
היקום הקולנועי של מארוול > ספיידרמן: רחוק מהבית (2019)

בסרט זה פיטר, עם חברו הטוב נאד (המגולם על ידי ג'ייקוב בטלון) ועם M.G ווטסון (המגולמת על ידי זנדאיה) מנסים להתמודד עם נסיעתם של כל כיתתם בעקבות מדעית, ללונדון. אך ניק פיורי (המגולם על ידי סמואל ל. ג'קסון) מודיע לפיטר כי נבל-על חדש מגיע ללונדון וינסה להשמידו. מכיוון שניק לא אמר את שם הנבל, פיטר לא ידע מתי הנבל יבוא. מיסטריו (המגולם על ידי ג'ק ג'ילנהול) מגיע ומתחבר אל פיטר, וכך: עם אהבתו לזנדאיה ועם נאד שלא מבין מה קורה לו, פיטר מנסה להתמודד עם הכל, בעוד מותו של טוני סטארק מלווה את עצביו כל הדרך.
היקום הקולנועי של מארוול > ספיידרמן: אין דרך הביתה (2021)

הסרט השלישי בסדרה עלה לאקרנים ב-16 בדצמבר 2021 בהפקה משותפת של סרטי סוני ואולפני מארוול. בפברואר 2021, נחשף שהשם של הסרט הוא "ספיידרמן: אין דרך הביתה" ("Spider-Man: No Way Home").
בסרט זה הופיעו שלושת שחקני ספיידרמן מהסרטים השונים – טובי מגווייר, אנדרו גאריפלד וטום הולנד, וכן דמויות נוספות מסרטים אלו כמו הגובלין הירוק בגילומו של וילם דפו ואלקטרו בגילומו של ג'יימי פוקס. כמו כן, בסצנת אמצע הכתוביות הופיעה דמותו של ונום בגילום טום הארדי מיקום מארוול של סוני.
היקום הקולנועי של מארוול > ספיידרמן 4 (טום הולנד)

בשנת 2021, לאחר הסרטים "ספיידרמן: אין דרך הביתה" ו"ונום 2", נשאלה השאלה האם יהיה סרט רביעי לסרטי ספיידרמן של טום הולנד. לאחר יציאת הסרט "ונום: הריקוד האחרון" באוקטובר 2024, הודע סופית כי יצא ב-24 ביולי 2026 את הסרט "ספיידרמן 4" בכיכוב טום הולנד וזנדאיה, ושמו יוכרז מאוחר יותר. הולנד הודיע כי הוא וזנדאיה קראו את התסריט והתרגשו מאוד. במקביל, בראיון, הוא סיפר: "ישר שלקחנו את התסריט קראנו אותו וקפצנו על הספה מרוב התרגשות. זה סרט שמעריצי ספיידרמן יהנו ממנו בכל שלב, ואם לא: הם לא מעריצי ספיידרמן".
הבמאי של "שאנג-צ'י ואגדת עשר הטבעות", דסטין דניאל קרטון, יביים את הסרט במקום ג'ון ווטס, שביים את שלושת הסרטים הקודמים, והסרט צפוי לצאת לאקרנים ב-31 ביולי 2026.
במרץ 2025 פורסם כי סיידי סינק לוהקה לסרט, אך דמותה נשארת בסוד ועל פי דיווחים תפקידה יהיה משמעותי. ישנן השערות כי היא עשויה לגלם את ג'ין גריי, מוטאנטית מ"אקס-מן", דמות שגולמה בעבר על ידי פמקה ינסן וסופי טרנר.
יקום ספיידרמן של סוני

לפני ההסכם בין מארוול לסוני, סוני פיתחה מספר סרטי ספין-אוף שמבוססים על דמויות מהיקום של ספיידרמן. בעקבות העסקה, פיתוח הסרטים נגנז, כדי להתמקד בעסקה עם מארוול. במרץ 2016, סוני הודיעה על המשך פיתוח הסרט המבוסס על דמותו של ונום, כאשר הסרט יתקיים ביקום משלו, הנפרד מהיקום הקולנועי של מארוול. במאי 2017 סוני הודיעה כי ונום יהווה כסרט הראשון ב"יקום ספיידרמן של סוני". במהלך החודש המפיק קווין פייגי ציין כי אין למארוול תוכניות לערב את ונום ביקום הקולנועי, מאחר שהסרט הוא פרויקט בלעדי של סוני, אך איימי פסקל הודיעה כי סוני מעוניינת שהסרטים החדשים שלהם יתרחשו ב"אותו עולם" של "ספיידרמן: השיבה הביתה", כשהיא מתארת אותם כ"תוספת" לעולם הזה.
ביוני 2017 קיבל "יקום ספיידרמן של סוני" תפנית מפתיעה כאשר איימי פסקול הודיעה כי הסרט ונום והסרט סילבר ובלאק יהיה חלק מהיקום של ספיידרמן: "השיבה הביתה", היקום הקולנועי של מארוול, עקב כך נוצר המצב כי אין כמעט מידע על יקום מארוול של סוני.
יקום ספיידרמן של סוני > ונום (2018)

סוני המשיכה את הפיתוח הארוך של הסרט ממרץ 2016. שנה לאחר מכן, סקוט רוזנברג וג'ף פינקר נשכרו כתסריטאים לסרט. במאי 2017, סוני הודיעה כי טום הארדי יגלם את אדי ברוק/ונום ורובן פליישר יביים את הסרט. הסרט יצא ב-5 באוקטובר 2018.
יקום ספיידרמן של סוני > סילבר ובלאק

סוני ניסתה מספר פעמים להפיק סרטי ספין-אוף על דמויות נשיות מעולמו של ספיידרמן בקומיקס. במרץ 2017 פורסם שכריס יוסט נבחר לשמש כתסריטאי לסרט, בו יככבו דמויותיהן של החתולה השחורה וסילבר סייבל. במאי 2017, סוני הודיעה שהסרט ייקרא "סילבר ובלאק" ושג'ינה פרינס-בית'ווד נשכרה למלאכת הבימוי.
יקום ספיידרמן של סוני > פרויקטים פוטנציאלים נוספים

ביוני 2017 דווח כי אולפני סוני מעוניינים בהפקת סרטים המבוססים על דמויותיהם של קרייבן הצייד ומיסטריו. בדצמבר 2024 מתוכנן לצאת לאקרנים הסרט "קרייבן הצייד", ולא ידוע אם בכלל יתחילו לפתח את הסרט על מיסטריו.
סרטי האנימציה > ספיידרמן: ממד העכביש

באפריל 2015, הכריזה סוני שפיל לורד וכריסטופר מילר יכתבו ויפיקו סרט אנימציה קומי על ספיידרמן שיופץ על ידי אולפני ההנפשה של סוני. במקור, הסרט אמור לצאת לאקרנים ב-21 בדצמבר 2018, אולם סוני הכריזה ב-26 באפריל 2017 שההקרנה תצא שבוע לפני ב-13 בדצמבר 2018. ב-20 ביוני 2016 הוליווד ריפורטר אמר כי בוב פארסיצאטי יביים את הסרט. סוני הכריזה שמיילס מוראלס יהיה הספיידרמן בסרט ופיטר רמזי יהיה במאי המשנה.
סרטי האנימציה > ספיידרמן: ברחבי ממדי העכביש, וספיידרמן: מעבר לממדי העכביש

ב-1 בנובמבר 2019 נחשף שסרט ההמשך צפוי לצאת לאקרנים ב-8 באפריל 2022. כמו כן, נודע כי פיל לורד וכריסטופר מילר יחזרו להפיק את הסרט ובנוסף סרט ההמשך יציג גם את ספיידרמן היפני מ-1978 בדיבובו של טאקויה יאמאשירו. ב-24 באפריל 2020, נודע כי הסרט נדחה ל-7 באוקטובר 2022.
בדצמבר 2021 נחשף שמו החדש של הסרט "ספיידרמן: ברחבי ממדי העכביש" והוא יפוצל לשני חלקים: החלק הראשון יוקרן בדצמבר 2022 והחלק השני צפוי לצאת לאקרנים ב-2023.
הודיעו לאחר-כך כי בחלק ראשון יופיעו יותר מ-240 ספיידרמנים, ועלילת הסרט תעסוק בדילמה שמוטלת על כתפיו של מיילס בשאלה את מי להציל: את אביו, או את כל הספיידרמנים ברחבי המולטיוורס.
באוקטובר 2022 נחשף כי החלק הראשון יצא ב-1 ביוני 2023 והחלק השני יצא ב-29 במרץ 2024. זה קרה, אך תקוות החלק השני נמחקה מהתמונה.
בדצמבר 2023 הכריזו כי בעקבות שביתת המדבבים והתסריטאים של אמריקה הסרט השני ידחה להרבה יותר ממרץ 2024 וכנראה גם לתחילת 2025.
הכנסות הסרטים

| 0 | 1 | 2 | 3 | 4 | 5 |
| --- | --- | --- | --- | --- | --- |
| סרט | תאריך יציאה | תקציב בדולר אמריקאי | סכום הכנסות בדולר אמריקאי | סכום הכנסות בדולר אמריקאי | סכום הכנסות בדולר אמריקאי |
| סרט | תאריך יציאה | תקציב בדולר אמריקאי | ארצות הברית | מחוץ לארצות הברית | כלל עולמי |
| ספיידרמן | 3 במאי 2002 | 139,000,000 | 403,706,375 | 418,002,176 | 821,708,551 |
| ספיידרמן 2 | 30 ביוני 2004 | 200,000,000 | 373,585,825 | 410,180,516 | 783,766,341 |
| ספיידרמן 3 | 4 במאי 2007 | 258,000,000 | 336,530,303 | 554,341,323 | 890,871,626 |
| ספיידרמן המופלא | 3 ביולי 2012 | 230,000,000 | 262,030,663 | 495,900,000 | 757,930,663 |
| ספיידרמן המופלא 2 | 2 במאי 2014 | 250,000,000 | 202,853,933 | 506,128,390 | 708,982,323 |
| ספיידרמן: השיבה הביתה | 7 ביולי 2017 | 175,000,000 | 334,201,140 | 545,965,784 | 880,166,924 |
| ספיידרמן: רחוק מהבית | 2 ביולי 2019 | 160,000,000 | 386,747,562 | 738,231,077 | 1,124,978,639 |
| ספיידרמן: אין דרך הביתה | 17 בדצמבר 2021 | 200,000,000 | 804,793,477 | 1,101,900,000 | 1,906,693,477 |
| סכום כולל |  | 1,612,000,000 | 2,299,655,801 | 4,770,649,266 | 7,875,098,544 |
| ממוצע לסרט |  | 201,500,000 |  |  | 984,387,318 |
דמויות ושחקנים

בסדרת סרטי ספיידרמן מככבים אנסמבל של שחקנים, כולל מספר הופעות אורח של דמויות מחוברות הקומיקס.
| דמות | סרטי סם ריימי> ספיידרמן | סרטי סם ריימי> ספיידרמן 2 | סרטי סם ריימי> ספיידרמן 3 | סרטי מארק וב> ספיידרמן המופלא | סרטי מארק וב> ספיידרמן המופלא 2 | היקום הקולנועי של מארוול> קפטן אמריקה:מלחמת האזרחים | היקום הקולנועי של מארוול> ספיידרמן:השיבה הביתה | היקום הקולנועי של מארוול> ספיידרמן:רחוק מהבית | היקום הקולנועי של מארוול> ספיידרמן:אין דרך הביתה |
| --- | --- | --- | --- | --- | --- | --- | --- | --- | --- |
| פיטר פארקרספיידרמן | טובי מגווייר | טובי מגווייר | טובי מגווייר | אנדרו גארפילד | אנדרו גארפילד | טום הולנד | טום הולנד | טום הולנד | טום הולנד |
| פיטר פארקרספיידרמן | טובי מגווייר | טובי מגווייר | טובי מגווייר | אנדרו גארפילד | אנדרו גארפילד | טום הולנד | טום הולנד | טום הולנד | טובי מגווייר |
| פיטר פארקרספיידרמן | טובי מגווייר | טובי מגווייר | טובי מגווייר | אנדרו גארפילד | אנדרו גארפילד | טום הולנד | טום הולנד | טום הולנד | אנדרו גארפילד |
| מיי פארקר | רוזמרי האריס | רוזמרי האריס | רוזמרי האריס | סאלי פילד | סאלי פילד | מריסה טומיי | מריסה טומיי | מריסה טומיי | מריסה טומיי |
| בן פארקר | קליף רוברטסון | קליף רוברטסון | קליף רוברטסון | מרטין שין |  |  |  |  |  |
| הארי אוסבורן | ג'יימס פרנקו | ג'יימס פרנקו | ג'יימס פרנקו |  | דיין דיהן |  |  |  |  |
| מרי ג'יין ווטסון | קירסטן דנסט | קירסטן דנסט | קירסטן דנסט |  |  |  |  |  |  |
| גוון סטייסי |  |  | ברייס דאלאס הווארד | אמה סטון | אמה סטון |  |  |  |  |
| פלאש תומפסון | ג'ו מנגנלו |  | ג'ו מנגנלו | כריס זילקה |  |  | טוני רוולורי | טוני רוולורי | טוני רוולורי |
| ג'יי ג'ונה ג'יימסון | ג'יי קיי סימונס | ג'יי קיי סימונס | ג'יי קיי סימונס |  |  |  |  | ג'יי קיי סימונס | ג'יי קיי סימונס |
| בטי ברנט | אליזבת' בנקס | אליזבת' בנקס | אליזבת' בנקס |  |  |  |  |  |  |
| רובי רוברטסון | ביל נאן | ביל נאן | ביל נאן |  |  |  |  |  |  |
| ג'ון ג'יימסון |  | דניאל גיליס |  |  |  |  |  |  |  |
| קפטן ג'ורג' סטייסי |  |  | ג'יימס קרומוול | דניס לירי | דניס לירי |  |  |  |  |
| פלישה הארדי |  |  |  |  | פליסיטי ג'ונס |  |  |  |  |
| ריצ'רד ומרי פארקר |  |  |  | קמפבל סקוט אמבת' דייוויץ | קמפבל סקוט אמבת' דייוויץ |  |  |  |  |
| אליסטייר סמיית' |  |  |  |  | בי ג'יי נובאק |  |  |  |  |
| מישל "MJ" ג'ונס |  |  |  |  |  |  | זנדאיה | זנדאיה | זנדאיה |
| נד לידס |  |  |  |  |  |  | ג'ייקוב בטלון | ג'ייקוב בטלון | ג'ייקוב בטלון |
| נורמן אוסבורןהגובלין הירוק | וילם דפו | וילם דפו | וילם דפו |  | כריס קופר |  |  |  | וילם דפו |
| ד"ר אוטו אוקטביוסדוקטור אוקטופוס |  | אלפרד מולינה |  |  |  |  |  |  | אלפרד מולינה |
| ד"ר קורט קונורסהלטאה | דילן בייקר (כד"ר קונורס בלבד) | דילן בייקר (כד"ר קונורס בלבד) | דילן בייקר (כד"ר קונורס בלבד) | ריס איוואנס |  |  |  |  | ריס איוואנס |
| אדי ברוקונום |  |  | טופר גרייס |  |  |  |  |  | טום הארדי |
| פלינט מארקוסאנדמן |  |  | תומאס היידן צ'רץ |  |  |  |  |  | תומאס היידן צ'רץ |
| מקס דילוןאלקטרו |  |  |  |  | ג'יימי פוקס |  |  |  | ג'יימי פוקס |
| אלכסיי סיטסביץ'ריינו |  |  |  |  | פול ג'יאמטי |  |  |  |  |
סרטים שאינם בפיתוח > ספיידרמן המופלא 3

ביוני 2013 הכריזה סוני כי בכוונתה להוציא את סרט ההמשך ל"ספיידרמן המופלא 2" ביוני 2016. בדצמבר 2013 אישר אנדרו גארפילד כי הוא חתם על חוזה לגילום דמותו של גיבור העל בסרט השלישי בסדרה ובפברואר 2014 אישרה סוני כי מארק וב נשכר לביים גם את הסרט השלישי. בקיץ 2014 טען מארק וב כי התסריט יתמקד בניסיונות השיקום של פיטר פארקר, לאחר מותה של גוון סטייסי וביולי 2014 הצהירה סוני כי צאת הסרט נדחה לשנת 2018. מארק וב טען כי נורמן אוסבורן יופיע גם בסרט השלישי בסדרה, אלא שבדצמבר 2014 (עקב מתקפת ההאקרים על סרטי סוני) נטען כי אנדרו גארפילד שגילם את ספיידרמן פוטר על ידי סוני ושוחרר מהחוזה שחתם לגילום הדמות בסרט המשך אפשרי[דרוש מקור]. הטענה התבררה כשקרית כאשר בינואר 2015 פורסמה הודעה מטעם חברת הליהוק ביל בקמן, לפיה צילומי הסרט צפויים להתחיל בניו יורק בהמשך שנת 2015 ובסרט ההמשך "ספיידרמן המופלא 3" צפויים היו לככב אנדרו גארפילד כפיטר פארקר ודיין דיהן כהארי אוסבורן/ הגובלין הירוק מנהיג קבוצת ששת המרושעים אשר ילחמו נגד ספיידרמן.
סרטים שאינם בפיתוח > ספיידרמן 4 (טובי מגוויר)

הסרט הרביעי בסדרה של טובי מגוויר היה אמור לצאת בשנת 2009. בסוף 2007 שוחררו כמה אנימציות קצרות שבו ספיידרמן נלחם מול הנשר ומיסטיריו. בשנת 2008 סם ריימי הוציא עמוד אחד מהתסריט של הסרט לקהל הרחב. בסרט היו אמורים להציג שלושה נבלים שונים מההשראה של ששת המרושעים. התכנון של ריימי היה אמור להיות שבסרט הזה יהיו שלושה נבלים ובסרט הבא, "ספיידרמן 5", יהיה עוד שלושה נבלים ובסרט הבא, "ספיידרמן 6", יהיה קרב בין השבעה. בשנת 2009 אמרו שהסרט נדחה לסוף השנה, והוא יצא בנובמבר. בשנת 2010, אמרו כי בעקבות אכזבתו של הסרט הקודם, ("ספיידרמן 3") הסרט נדחה סופית ולא ישוחרר. בשנת 2011 הכריזו כי יצא טרילוגיה חדשה של ספיידי, בבימוי מארק וב ובכיכוב אנדרו גארפילד. ב-11 במרץ 2024 סם ריימי טען שדיבר עם סרטי קולומביה והם מתכננים להמשיך את הפקת הסרט והוא כנראה יצא עם טובי מגווייר.
רשימת הסרטים

| מס' | שם במקור | שם בעברית | תאריך יציאה | אורך | בימוי | תסריט |
| --- | --- | --- | --- | --- | --- | --- |
| 1 | SPIDER-MAN | ספיידרמן | 3 במאי 2002 | 121 דקות | סם ריימי | דויוויד קפ, אלווין סרג'נט |
| 2 | SPIDER-MAN 2 | ספיידרמן 2 | 30 ביוני 2004 | 128 דקות | סם ריימי | אלווין סרג'נט |
| 3 | SPIDER-MAN 3 | ספיידרמן 3 | 4 במאי 2007 | 139 דקות | סם ריימי | סם ריימי, אייבן ריימי, אלווין סרג'נט |
| 4 | THE AMAZING SPIDER-MAN | ספיידרמן המופלא | 3 ביולי 2012 | 136 דקות | מארק וב | ג'יימס ואנדרבילט, אלווין סרג'נט, סטיב קלובס |
| 5 | THE AMAZING SPIDER-MAN 2 | ספיידרמן המופלא 2 | 2 במאי 2014 | 142 דקות | מארק וב | ג'יימס ואנדרבילט, אלווין סרג'נט, סטיב קלובס |
| 6 | SPIDER-MAN : HOMECONING | ספיידרמן: השיבה הביתה | 7 ביולי 2017 | 133 דקות | ג'ון וואטס | ג'ונתן גולדשטיין, ג'ון פרנסיס דיילי, ג'ון וואטס, כריסטופר פורד, כריס מק'קנה, אריק סומרס |
| 7 | SPIDER-MAN : FAR PROM HOME | ספיידרמן: רחוק מהבית | 2 ביולי 2019 | 129 דקות | ג'ון וואטס | כריס מק'קנה, אריק סומרס |
| 8 | SPIDER-MAN : NO WAY HOME | ספיידרמן: אין דרך הביתה | 17 בדצמבר 2021 | 148 דקות | ג'ון וואטס | כריס מק'קנה, אריק סומרס |
| 9 | SPIDER-MAN : LNTO THE SPIDER-VERSE | ספיידרמן: ממד העכביש | 14 בדצמבר 2018 | 116 דקות | פיטר רמזי, רודני רות'מן, בוב פרסיצטי | פיל לורד, כריסטופר מילר |
| 10 | SPIDER-MAN : ACROSS THE SPIDER-VERSE | ספיידרמן: ברחבי ממדי העכביש | 1 ביוני 2023 | 140 דקות | חואקים דוס סנטוס, קמפ פאוורס, ג'סטין קיי תומפסון | דייוויד קאלהם, פיל לורד, כריסטופר מילר |
ספיידרמן: שנה ראשונה

בשנת 2022 נחשף כי אולפני מארוול מתכננים לעשות סדרת אנימציה של ספיידרמן, שתעקוב אחר שנתיו המוקדמות של ספיידרמן של טום הולנד, איך הוא ננשך מהעכביש, ואיך הפך לספיידרמן. בסדרה יהיו נבלים מכל הסרטים ועלילה חדשה.
הסדרה מתוכננת לעלות בשנת 2024 לשירות הסטרימינג: דיסני+ ולהיות חלק מהיקום הקולנועי של מארוול.
בשנת 2023 הכריזו כי יצא או סדרה או עונת המשך שקוראים לה: "ספיידרמן: שנה שנייה".
יציאה מחדש לאקרנים

במרץ 2024 הכריזו סרטי קולומביה כי לכבוד 100 שנותיהם שהם חוגגים באפריל אותה השנה הם יוציאו את כל הסרטים של ספיידרמן מחדש לאקרנים. תאריכי הסרטים מחדש הופצו לאינטרנט ב-11 במרץ 2024:
| שם הסרט | כוכב ספיידרמן | תאריך היציאה |
| --- | --- | --- |
| ספיידרמן | טובי מגוויר | 15 באפריל 2024 |
| ספיידרמן 2 | טובי מגווייר | 22 באפריל 2024 |
| ספיידרמן 3 | טובי מגווייר | 29 באפריל 2024 |
| ספיידרמן המופלא | אנדרו גארפילד | 6 במאי 2024 |
| ספיידרמן המופלא 2 | אנדרו גארפילד | 13 במאי 2024 |
| ספיידרמן: השיבה הביתה | טום הולנד | 20 במאי 2024 |
| ספיידרמן: רחוק מהבית | טום הולנד | 27 במאי 2024 |
| ספיידרמן: אין דרך הביתה | טום הולנד | 3 ביוני 2024 |
הנוקמים

בשנת 2016 יצא הסרט "קפטן אמריקה: מלחמת האזרחים", בו טוני סטארק מגיע אל ביתו של פיטר פארקר (בכיכוב טום הולנד) ומבקש ממנו להיות בקבוצה שלו בריב שלו ושל סטיב רוג'רס. הדמות הייתה אורחת בסרט, ואף שנה אחרי יצא הסרט "ספיידרמן: השיבה הביתה", סרט שלם בכיכובו, שם הוא מנסה להצטרף לקבוצת "האוונג'רס", אך לא מצליח להרשים את טוני סטארק מספיק כדי להצטרף לקבוצה, אך שנה אחרי יצא הסרט השלישי של "הנוקמים", "הנוקמים: מלחמת האינסוף", בו פיטר הצליח לבוא לקבוצה, ומשם הוא היה ראשי בקבוצת הנוקמים, אך לאחר אירועי "סוף המשחק" לא בטוח שיהיה בקבוצת "הנוקמים הצעירים" שיהיו ראשיים בשני הסרטים הסוגרים בסדרת סרטי "הנוקמים", שיצאו בשנים 2026 ו-2027.
הערות שוליים

1 2  Sony Pictures Entertainment Brings Marvel Studios Into The Amazing World Of Spider-Man, February 9th 2015
↑  Jeremy Renner Confirmed to Appear in Captain America: Civil War, Spencer Perry, March 7th 2015
↑  Next 'Spider-Man' film will be a gritty, contemporary reboot of the franchise, Nicole Sperling, January 11th 2010
↑  נמצאה פשרה: ספיידרמן יישאר ביקום הקולנועי של מארוול, באתר ynet, 27 בספטמבר 2019
1 2  Rebecca Rubin, ‘Stranger Things’ Star Sadie Sink Joins Tom Holland in ‘Spider-Man 4’, Variety, ‏2025-03-12 (באנגלית אמריקאית)
↑  McNary, Dave (23 בדצמבר 2015). "Spider-Man Animated Movie Pushed Back to December 2018". Variety. נבדק ב-23 בדצמבר 2015. {{cite news}}:  (עזרה)
↑  Freeman, Molly (26 באפריל 2017). "Animated Spider-Man Movie Release Date Moved Up a Week". Screen Rant. נבדק ב-27 באפריל 2017. {{cite news}}:  (עזרה)
↑  Kit, Borys (20 ביוני 2016). "Sony Unveils Plans for Animated 'Spider-Man' and 'Emojimovie: Express Yourself'". The Hollywood Reporter. נבדק ב-20 ביוני 2016. {{cite news}}:  (עזרה)
↑  Mendelson, Scott (18 בינואר 2017). "Sony's Animated 'Spider-Man' Movie To Star Miles Morales". Forbes. נבדק ב-7 בפברואר 2017. {{cite news}}:  (עזרה)
↑  Couch, Aaron (1 בנובמבר 2019). "'Spider-Man: Into the Spider-Verse' Sequel Sets Spring 2022 Release Date". The Hollywood Reporter. נבדק ב-1 בנובמבר 2019. {{cite web}}:  (עזרה)
↑  "Twitter". mobile.twitter.com. נבדק ב-2019-11-05.
↑  "Twitter". mobile.twitter.com. נבדק ב-2019-11-05.
↑  Bean, Travis (24 באפריל 2020). "'Spider-Man 3' And 'Spider-Man: Into The Spider-Verse 2' Get New Release Dates". Forbes. נבדק ב-24 באפריל 2020. {{cite news}}:  (עזרה)
↑  Coggan, Devan (4 בדצמבר 2021). "Get a first look at 'Spider-Man: Across the Spider-Verse (Part One)'". Entertainment Weekly. ארכיון מ-5 בדצמבר 2021. נבדק ב-5 בדצמבר 2021. {{cite web}}:  (עזרה)
↑  הכנסות סרטי ספיידרמן, באתר Box Office Mojo
↑  ider-man-3-casting-andrew-garfield.htm#.VKziq_lX7XU ‘The Amazing Spider-Man 3' Casting Update: Andrew Garfield To Reprise Role As Peter Parker—Report
↑  Is Sony Already Preparing Amazing Spider-Man 3 With Andrew Garfield?
↑  Should ‘The Amazing Spider-Man 3′ Still Happen?
| סדרת סרטי הקולנוע של "ספיידרמן" |
| --- | --- | --- |
| סרטי סם ריימי | ספיידרמן‏ ‏(2002) • ספיידרמן 2 (2004) • ספיידרמן 3 (2007) |  |
| סרטי מארק ווב | ספיידרמן המופלא (2012) • ספיידרמן המופלא 2 (2014) |  |
| סרטי ג'ון וואטס | ספיידרמן: השיבה הביתה‎‏ ‏(2017) • ספיידרמן: רחוק מהבית (2019) • ספיידרמן: אין דרך הביתה (2021) |  |
הלוגו לטרילוגיית סרטי ספיידרמן של סם ריימי.
הלוגו לסדרת סרטי ספיידרמן המופלא של מארק וב.
מקור ראשון

| --- | --- |

 סוג:  שבועון
 תדירות:  שבועית
 פורמט:  ברודשיט
 מייסד:  הרב שמואל טל
 בעלים:  קבוצת ישראל היום
 עורך ראשי:  אלעד טנא
 מנכ"ל:  דורון ביינהורן
 תאריכי הופעה:  1997–הווה (כ־28 שנים)
 שפה:  עברית
 מערכת:  בניין 9 הגן הטכנולוגי מלחה, ירושלים ירושלים
 מדינה:  ישראל ישראל
 makorrishon.co.il
 
עמוד השער של המהדורה היומית הדיגיטלית, גיליון מס' 4
מקור ראשון הוא שבועון ישראלי שנוסד ב-1997 ומאז 2014 נמצא בבעלות קבוצת ישראל היום.
עורכו הראשי של העיתון הוא אלעד טנא.
"מקור ראשון" מזוהה עם הימין הפוליטי בישראל ועם הציבור הדתי-לאומי.
היסטוריה

"מקור ראשון" נוסד כשבועון בחודש יולי 1997 על ידי הרב שמואל טל, והעיתון היה בבעלותו. העורך המייסד של העיתון היה העיתונאי מאיר עוזיאל. ההקמה בפועל נעשתה על ידי משפחת ליסטנברג, משפחה דתית לאומית העוסקת ביהלומים ומושבה בבלגיה ובתל אביב. עוזיאל צירף אליו את העיתונאים מיכאל רוזוליו ויוני אריאל. רוזוליו היה בעבר כתב ב"ידיעות אחרונות" וברשות השנייה לטלוויזיה ולרדיו, וממקימי "רדיו קול הים האדום". יוני אריאל היה העורך הכלכלי של הג'רוזלם פוסט. המערכת הוקמה במשרדי "פרסומי ישראל" בגבעת שאול בירושלים, והורכבה מעיתונאים ועורכים דתיים וחילונים.
עורכי העיתון בשנותיו הראשונות היו ברובם חילונים, בהם מאיר עוזיאל ועופר שפירא.
מרגע הקמתו העיתון נאבק על קיומו הכלכלי. ההכנסות היו נמוכות ומצבו הכלכלי הידרדר עד שבסוף אוקטובר 1999 נסגר העיתון, והבעלים הכריזו על פשיטת רגל.
לאחר כארבעה שבועות, בדצמבר 1999, "מקור ראשון" הוקם מחדש, תחת חברה בשם "מקור ראשון החדש" - מהלך שאפשר לרוכש, מייקל כריש, ליהנות ממוניטין העיתון מבלי לשאת בחובות העבר. כריש פעל להרחבת מאגר המנויים ולביסוסו הכלכלי של העיתון אך ספג גם הוא הפסדים כבדים. הוא החזיק בעיתון כארבע שנים עד שנת 2003 אז מכר את העיתון לאיש העסקים שלמה בן-צבי. מאחורי בן צבי עמדה משפחת הנדבן היהודי בריטי, קונרד מוריס ובעקבות הרכישה בוצעו בעיתון שינויים משמעותיים. בן צבי יזם מבנה מחודש לעיתון, שכלל הרחבה ניכרת של מספר העמודים והמוספים, גיוס כותבים מוערכים ומעבר לפורמט ברודשיט.
עד אמצע 2007 הופיע "מקור ראשון" כשבועון. ב-25 באפריל 2007, תקופה קצרה לאחר שבן צבי רכש את העיתון הוותיק "הצופה", מוזגו העיתונים והמהדורה היומית החלה להופיע תחת הלוגו "מקור ראשון - הצופה". לעורך העיתון היומי מונה תחילה יואב שורק ולאחר מכן אריאל כהנא. העיתון הודפס באותן השנים בדפוס "גרפופרינט" של קבוצת הארץ. ביוני 2007, השיק העיתון אתר אינטרנט חדש בהשקעה של 1.5 מיליון שקל.
ביוני 2009 הוכרז כי העיתון יחל בהוצאת מהדורה יומית דיגיטלית אשר תצא בצהריי היום ותופץ באימייל למנויים, בהשקעה של חצי מיליון ש"ח. מהדורה מיוחדת זו הייתה נפרדת מזו שהודפסה בבוקר ימי חול ומהדורת יום שישי, וכללה 35 עובדים. המהדורה החזיקה חודשיים והפסיקה פעולתה עם גיליון אחרון ב-29 ביולי 2009.
ב־23 בספטמבר 2014 הופק הגיליון האחרון של העיתון היומי. מתאריך זה מודפס רק עיתון סוף־שבוע.
היסטוריה > תקופת בן צבי

תחת בן צבי, מקור ראשון הגדיל את נוכחתו בשיח הציבורי בישראל ואת מנעד תחומי העיסוק. עם זאת גם בתקופת שלמה בן צבי סבל מקור ראשון מגרעון כלכלי, כמו גם מניהול תזזיתי שהביא לריבוי הוצאות. מיד עם רכישת העיתון הועברה המערכת מפתח תקווה לבית קלקא בתל אביב ומשם לגן הטכנולוגי במלחה שבירושלים. מוספים נפתחו ונסגרו, עיתונאים, כותבים ומנהלים גויסו ופוטרו. כדי להתגבר על המשבר הורה בן צבי על קיצוצי שכר וצעדי התייעלות נוספים. בד בבד, לאחר שעובדים גילו כי לא קיבלו הפרשות סוציאליות ושכרם עוכב זמן רב, הם פתחו במאבק כנגד הנהלת העיתון. בנובמבר 2008 דווח על קשיים כספיים אליהם נקלע העיתון ועובדי העיתון אף הגישו לבית המשפט בקשה לפירוק העיתון. העיתון התמודד עם המשבר על ידי קיצוץ בתוכן, העלאת מחירים, פיטורי עובדים, סגירת אתר האינטרנט וארכיון הכתבות של העיתון, וצעדים נוספים. חרף הקשיים הפנימיים העיתון המשיך לצאת באופן סדיר.
בפברואר 2012 אתר העיתון הותקף על ידי האקרים פלסטינים.
בספטמבר 2012 רכש בן צבי את עיתון מעריב. הוא שילב את כותבי מקור ראשון במעריב ובאתר העיתון מעריב nrg, בנוסף העביר את הדפסת "מקור ראשון" לבית הדפוס של "מעריב", במקום בית הדפוס של "הארץ". עם זאת, רכישת הענק הביאה את שני העיתונים לקריסה. העיתונים, שבאותה עת כבר היו לפותים זה בתוך זה, הן בתוכן הן בניהול, נקלעו להליך פירוק. ב-9 במרץ 2014 אושרה בקשתו של בן צבי לצו הקפאת הליכים לחודשיים לעיתונים "מקור ראשון" ו"מעריב". העיתון העומד למכירה יחד עם העיתון "מעריב", והוגשו מספר הצעות כולל מ"ישראל היום", "ג'רוזלם פוסט", "ידיעות אחרונות" וקבוצה בראשות המנכ"ל אודי רגוניס.
היסטוריה > תקופת אדלסון

ב-30 במרץ 2014 אישר בית המשפט המחוזי בירושלים את מכירת העיתון ל"ישראל היום" ב-14 מיליון שקלים ואת מכירת אתר nrg תמורת 3 מיליון שקלים. ביצוע המכירה התעכב עקב בדיקה ממושכת של הממונה על ההגבלים העסקיים דייוויד גילה, עקב חשש לפגיעה בתחרות בשוק העיתונים בישראל. עובדי העיתון יצאו למאבק ציבורי, וב-30 באפריל 2014 אושרה הרכישה. תוכני העיתון פורסמו באתר nrg עד לינואר 2018, אז נסגר אתר nrg והחליף אותו אתר חדש של "מקור ראשון". ארכיון nrg, ובכלל זה כתבות "מקור ראשון" שפורסמו באתר, זמינים באינטרנט תחת הדומיין של "מקור ראשון".
ביולי 2014 מינה אדלסון את חגי סגל לעורך הראשי של העיתון. בנוסף גייס את אראל סג"ל כבעל טור, והכפיל את מספר העותקים המופצים לכ-80 אלף.
לפי סקר TGI מינואר 2018, החשיפה אליו בסופי השבוע עומדת על 3.8 אחוזים.